b'\n_START_ARTICLE_\nTheisens G\xc3\xa5rd\n_START_PARAGRAPH_\nTheisens G\xc3\xa5rd er et fredet g\xc3\xa5rdkompleks i Nakskov p\xc3\xa5 Lolland. G\xc3\xa5rden best\xc3\xa5r af et pal\xc3\xa6 i rokokostil, der ligger ud mod torvet, et hj\xc3\xb8rnehus og flere pakhuse. Hovedhuset lev opf\xc3\xb8rt i 1786, mens pakhusene g\xc3\xa5r l\xc3\xa6ngere tilbage. Bygningerne fungerede som k\xc3\xb8bmandsg\xc3\xa5rd i over 100 \xc3\xa5r. I dag bruges det til m\xc3\xb8delokalet og butik.\n_START_SECTION_\nHistorie\n_START_PARAGRAPH_\nHovedbygningen p\xc3\xa5 Theisens G\xc3\xa5rd blev opf\xc3\xb8rt i 1786 i rokokostil. Den blev opf\xc3\xb8rt af Anna Elisabeth Smith, der var enke efter amtsforvalter Smith._NEWLINE_Ved enkens d\xc3\xb8d blev det overtaget af vinhandler L\xc3\xb8nborg, og siden regimentskirurg Henriques og borgmesteren Pontoppidan, f\xc3\xb8r det i 1818 blev g\xc3\xa5rden k\xc3\xb8bt af k\xc3\xb8bmanden Nicolaj Ludvig Theisen. K\xc3\xb8bmand Theisen gav navn til g\xc3\xa5rden, der efter hans overtagelse blev brugt som k\xc3\xb8bmandsg\xc3\xa5rd. Han tilk\xc3\xb8bte ogs\xc3\xa5 et pakhus bag pal\xc3\xa6et ned til havnen, som stammer tilbage fra omkring \xc3\xa5r 1700. Ligeledes blev der tilk\xc3\xb8bt en sidebygning fra omkring \xc3\xa5r 1800 ved siden af pakhuset. I 1859 opf\xc3\xb8rte man et hj\xc3\xb8rnehus ved S\xc3\xb8ndergade og Badstuestr\xc3\xa6de til, hvor selve k\xc3\xb8bmandsforretningen l\xc3\xa5._NEWLINE_Hele Theisens G\xc3\xa5rd blev fredet i 1918. Theisens sl\xc3\xa6gt ejede bygningerne frem til 1939, hvorefter den ikke l\xc3\xa6ngere blev brugt som k\xc3\xb8bmandsg\xc3\xa5rd._NEWLINE_I 1970 blev bygningen overtaget af Nakskov Kommune. I 1979 br\xc3\xa6ndte en hestestald i g\xc3\xa5rden. I 1989 blev b\xc3\xa5de forhuset og hj\xc3\xb8rnehuset ombygget og restaureret. I dag er det en selvst\xc3\xa6ndig institution og bygningen bruges bl.a. til m\xc3\xb8delokaler. En del ar bygningerne bruges ogs\xc3\xa5 til koncerter.\n_START_SECTION_\nBeskrivelse\n_START_PARAGRAPH_\nPal\xc3\xa6et eller hovedhuset er en gulkalketbygning i to etager med et sadeltag, hvor der er to kviste. Disse er dekoreret med en due ovenp\xc3\xa5. Tager er et r\xc3\xb8dt tegltag. Ud mod gaden er en port i h\xc3\xb8jre side, der f\xc3\xb8rer om til g\xc3\xa5rden bagved. Over porten er der dekoreret med volutter, hvorunder der er en tavle med opf\xc3\xb8rsels\xc3\xa5ret, samt initialerne A. E. S., efter enke Smith, der byggede det. Til venstre for porten findes fire sm\xc3\xa5sprossede vinduer. I 1. sal er der seks vinduer af samme type ud mod gaden._NEWLINE_Hj\xc3\xb8rnehuset er muret, ligesom pal\xc3\xa6et. Det fremst\xc3\xa5r i dag gr\xc3\xa5malet._NEWLINE_Pakhuset er opf\xc3\xb8rt i bindingsv\xc3\xa6rk i to stokv\xc3\xa6rk. Ligesom resten af bygninger har det sadeltag med r\xc3\xb8de teglsten. Det er gulkalket og tr\xc3\xa6v\xc3\xa6rket er sorttj\xc3\xa6ret. En d\xc3\xb8rhammer p\xc3\xa5 porten br\xc3\xa6rer \xc3\xa5rstallet 1702. Sidehuset ved pakhuset er er opf\xc3\xb8rt i nogenlunde samme byggestil som pakhuset. Begge byginger har en sorttj\xc3\xa6ret sokkel i kampesten.'